Arkib Negara Malaysia

Arkib Negara Malaysia (disingkat secara rasmi sebagai ANM atau dipendekkan sebagai Arkib Negara sahaja) merupakan pustaka arkib Malaysia di bawah Kementerian Penerangan, Komunikasi dan Kebudayaan Malaysia.

Sejarah
Arkib Negara Malaysia telah ditubuhkan pada 1 Disember 1957 sebagai Pejabat Rekod Awam. Namun ia mula dikenali sebagai Arkib negara Malaysia pada 1963. Pada tahun 1966, Akta Arkib Negara No. 44 telah diluluskan oleh Parlimen Malaysia. Pada tahun itu juga, bangunan Arkib Negara Malaysia di Petaling Jaya, Selangor telah dirasmikan. Pada 1982, bangunan baru Arkib Negara Malaysia telah berpindah di Jalan Duta, Kuala Lumpur.  Pada tahun 2003, Akta Arkib Negara 2003 (Akta 629) telah diluluskan. Selanjutnya pada tahun 2004, Arkib Negara Malaysia telah diletakkan dibawah pemantauan oleh Kementerian Kebudayaan, Kesenian dan Warisan Malaysia.

Fungsi
Fungsi utama penubuhan Arkib Negara Malaysia adalah:
 Untuk memberi khidmat nasihat dan rundingan kepada jabatan-jabatan Kerajaan tentang etika dan langkah pengurusan rekod awam yang mapan, sistematik dan berkesan demi menjamin pemeliharaan rekod awam yang selamat.
 Mengesan, mengumpul, menyimpan dan memelihara sebarang rekod dan maklumat yang mempunyai nilai kebangsaan dan sejarah yang tinggi sebagai khazanah warisan negara Malaysia.
 Menyediakan kemudahan rujukan dan penyelidikan serta pendokumentasian dalam tujuan memperlengkapkan maklumat mengenai sejarah tanahair.
 Menyebar maklumat dan ilmu bernilai sejarah untuk tatapan dan maklumat awam.

Senarai Ketua Pengarah Arkib Negara Malaysia
 Tan Sri Dato' (Dr.) Haji Mubin Sheppard (1957-1962)
 Dr. F.R.J. Verhoeven (1962-1966)
 Tan Sri Dato' Alwi Jantan (1966-1972)
 Encik Saad Marzuki (1973-1977)
 Datuk Zakiah Hanum Abd Hamid (1977-1995)
 Dato' Habibah Zon (1995-2003)
 Datuk Hajah Rahani Jamil (2003-2006)
 Tuan Haji Mohamed Zawawi (2006-2007)
 Dato' Haji Sidek Haji Jamil (2007-2010)
 Dr. Hajah Samsiah Muhamad (2010 - November 2011)
 Dato' Daresah Haji Ismail (Februari 2012 - 2014)
 Datuk Azemi Abdul Aziz (April 2014 - 2021)
 Dato' Jaafar Sidek Abdul Rahman (2021 - kini)

Rujukan

Pautan luar
 Laman web rasmi 

Kementerian Pelancongan, Kesenian dan Kebudayaan Malaysia
Malaysia
Kebudayaan Malaysia
Arkib di Malaysia